CELEX: 32005R1155
Language: et
Date: 2005-07-18 00:00:00
Title: Komisjoni määrus (EÜ) nr 1155/2005, 18. juuli 2005, millega muudetakse ja parandatakse määrust (EÜ) nr 1419/2004 Euroopa Ühendust esindava Euroopa Komisjoni ja Tšehhi Vabariigi, Eesti, Ungari, Läti, Leedu, Poola, Slovakkia ja Sloveenia vahelise lõppenud mitmeaastaste rahastamislepingute ja aastaste rahastamislepingute taotluse pikendamise kohta ning võttes arvesse mitmeaastastest rahastamislepingutest ja nõukogu määrusest (EÜ) nr 1266/1999 ja määrusest (EÜ) nr 2222/2000 tulenevaid teatud mööndusi

19.7.2005   
            
            
               ET
            
            
               Euroopa Liidu Teataja
            
            
               L 187/14
            
         
      KOMISJONI MÄÄRUS (EÜ) nr 1155/2005,
   18. juuli 2005,
   millega muudetakse ja parandatakse määrust (EÜ) nr 1419/2004 Euroopa Ühendust esindava Euroopa Komisjoni ja Tšehhi Vabariigi, Eesti, Ungari, Läti, Leedu, Poola, Slovakkia ja Sloveenia vahelise lõppenud mitmeaastaste rahastamislepingute ja aastaste rahastamislepingute taotluse pikendamise kohta ning võttes arvesse mitmeaastastest rahastamislepingutest ja nõukogu määrusest (EÜ) nr 1266/1999 ja määrusest (EÜ) nr 2222/2000 tulenevaid teatud mööndusi
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse ühinemislepingut, eriti selle artiklit 41,
   ning arvestades järgmist:
   
               (1)
            
            
               Komisjoni määruses (EÜ) nr 1419/2004 (1) osutatud mitmeaastaste rahastamislepingute (MAFA) lisa A osa artikli 7 lõige 8 tuleks seoses programmi lõppmakse tegemiseks kohaldatava korraga viia kooskõlla aastaste rahastamislepingute (AFA) artikliga 3 ettenähtud lõpliku kohustustest vabastamise tähtajaga. Selleks tuleb muuta kõnealuses sättes osutatud kulutuste õiendi komisjonile esitamise tähtpäeva ja selgitada MAFA-de lisa A osa artikliga 12 ettenähtud vastavuskontrolli otsusega seotud korda.
            
         
               (2)
            
            
               Määruse (EÜ) nr 1419/2004 artikli 4 pealkirjas tuleb parandada viga.
            
         
               (3)
            
            
               Seepärast tuleb vastavalt muuta ja parandada määrust (EÜ) nr 1419/2004.
            
         
               (4)
            
            
               Käesolevas määruses sätestatud meetmed on kooskõlas põllumajandusstruktuuride ja maaelu arengu komitee ning Euroopa Põllumajanduse Arendus- ja Tagatisfondi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1419/2004 artikli 3 muutmine
   Määruse (EÜ) nr 1419/2004 artikkel 3 asendatakse järgmisega:
   
      “Artikkel 3
      MAFA-de muudatus
      1.   MAFA-de lisa A osa artikli 7 lõige 8 asendatakse järgmisega:
      “Programmi lõppmakse tehakse, kui:
      
                  a)
               
               
                  siseriiklik eelarvevahendite käsutaja esitab komisjonile lõplikus aastases rahastamislepingus kehtestatud maksetähtaja jooksul õiendi tegelikult tehtud kulutuste kohta vastavalt käesoleva osa artiklile 9;
               
            
                  b)
               
               
                  komisjon on saanud ja heaks kiitnud rakendamise lõpparuande;
               
            
                  c)
               
               
                  käesoleva osa artiklis 11 osutatud otsus on vastu võetud.
               
            Maksmine ei piira hilisema otsuse vastuvõtmist vastavalt käesoleva osa artiklile 12.”
      2.   MAFA-de lisa A osa artikli 10 lõikele 3 lisatakse järgmine lõik:
      
         “Komisjonile makstakse eurodes siiski intressid, mida ei ole arvestatud Tšehhi Vabariigi, Eesti, Ungari, Läti, Leedu, Poola, Slovakkia ja Sloveenia programmi alusel toetatud projektide puhul.” ”
      
   
   Artikkel 2
   Määruse (EÜ) nr 1419/2004 artikli 4 pealkirja muutmine
   Määruse (EÜ) nr 1419/2004 artikli 4 pealkirja parandatakse järgmiselt:
   
      “Artikkel 4
      AFA 2003 artikliga 2 ettenähtud summade asendamine”.
   
   Artikkel 3
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuli 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 258, 5.8.2004, lk 11.